ການໂຈມຕີດ້ວຍຣະເບີດ ໃນພາກໃຕ້ອີຣັກ ເຮັດໃຫ້ມີຜູ້ເສັຽຊີວິດ 32 ຄົນ
ຂ່າວສຳຄັນອື່ນໆ: ເຈົ້າໜ້າທີ່ປາກິສຖານ ຊອກຄົ້ນຫາ ພວກ ເຄາະຮ້າຍ ຈາກການໂຈມຕີດ້ວຍຣະເບີດ; ປາລາອູຮັບເອົາ ພວກຊົນເຜົ່າວີເກີ້ ທີ່ຖືກຂັງຢູ່ກວານຕານາໂ
ເຈົ້າໜ້າທີ່ ອີຣັກ ກ່າວວ່າ ຣະເບີດຣົດ ທີ່ແຕກຂຶ້ນ ຢູ່ໃນເຂດພາກໃຕ້ຂອງປະເທດ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 32 ຄົນ ແລະ ໄດ້ຮັບບາດເຈັບ ອີກ45 ຄົນ ຕຳຣວດກ່າວວ່າ ເຫດຣະເບີດ ທີ່ວ່ານີ້ ແມ່ນແນໃສ່ ຄຸ້ມຕລາດທີ່ມີຜູ້ຄົນຊື້ ຂາຍ ເປັນຈຳນວນຫຼວງຫຼາຍ ໃນເມືອງ BATHAA ໃກ້ໆເມືອງ NASIRIYAໃນພາກໃຕ້ ປະເທດອີຣັກ ຍັງບໍ່ທັນມີກຸ່ມໃດ ອ້າງເອົາ ຄວາມຮັບຜິດຊອບໃນການໂຈມຕີ ຄັ້ງນີ້ເທື່ອ ຫົວເມືອງດັ່ງກ່າວ ຊຶ່ງປະຊາຊົນ ສ່ວນໃຫຍ່ ນັບຖືສາສນາອິສລາມ ນິກາຍຊີໄອທ໌ ແມ່ນຕັ້ງຢູ່ ຫ່າງຈາກ ນະຄອນຫລວງ ແບັກແດັດໄປທາງທິດຕາເວັນອອກ ສຽງໃຕ້ ປະມານ 300 ຫລັກ ກິໂລແມັດ ແລະ ເປັນບ່ອນທີ່ມີການສູ້ຣົບກັນ ພາຍໃນຢ່າງດຸເດືອດ ລະຫວ່າງ ພັກຝ່າຍຕ່າງໆ ຂອງກຳລັງທະຫານບ້ານຊີໄອທ໌ ກ່ອນຈະມີການ ຢຸດຍິງກັນ ການໂຈມຕີ ດ້ວຍຣະເບີດ ແມ່ນມີຂຶ້ນເປັນປະຈຳ ຢູ່ໃນປະເທດອີຣັກ ແຕ່ໂດຍທົ່ວໄປແລ້ວ ຄວາມຮຸນແຮງ ໄດ້ຫລຸດລົງຢ່າງຫລວງຫລາຍ ໃນໄລຍະ ສອງສາມເດືອນ ຜ່ານມານີ້ ເຈົ້າໜ້າທີ່ ປາກິສຖານ ກຳລັງ ຊອກຄົ້ນຫາ ພວກເຄາະຮ້າຍ ເພີ້ມຕື່ມຕາມ ຊາກໄຟໄໝ້ ຂອງໂຮງແຮມ ຫຣູຫຣາ ແຫ່ງນຶ່ງ ທີ່ເມືອງ PESHARWAR ລຸນຫຼັງການໂຈມຕີ ສະລະຊີບ ທີ່ນັ້ນ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 15 ຄົນໃນຕອນເດິກ ຂອງ ຄືນວັນອັງຄານ ຜ່ານມາ ນອກນັ້ນ ຍັງມີອີກ 70 ຄົນໄດ້ຮັບບາດເຈັບ ເວລາພວກ ທຳການໂຈມຕີ ບີບຄະນວນ ຣະເບີດ ທີ່ຫ້າງໄວ້ຢູ່ໃນຣົດບັນທຸກ ໃຫ້ແຕກຂຶ້ນ ຢູ່ນອກໂຮງແຮມ PEARL CONTINENTAL ທີ່ເມືອງເອກຂອງແຂວງ ພາກຕາເວັນຕົກ ສຽງເໜືອ ຂອງປາກິສຖານ ກ້ອງຖ່າຍຮູບ ທີ່ຈັບພາບການເຄື່ອນໄຫວ ໃນບໍຣິເວນ ໂຮງແຮມ ໄດ້ຖືກນຳມາ ເປີດເຜີຍ ໃນວັນພຸດ ມື້ນີ້ຊຶ່ງສະແດງ ໃຫ້ເຫັນວ່າ ຄົນຮ້າຍ ໄດ້ຂັບຣົດ ໄປຈົນຮອດ ປະຕູທາງເຂົ້າ ຂອງໂຮງແຮມແລ້ວກໍມີການ ລະດົມຍິງປືນ ອອກມາຈາກຣົດ ແລະຫລັງຈາກນັ້ນ ຣົດບັນທຸກທີ່ເຕັມໄປດ້ວຍ ດິນຣະເບີດ ກໍແລ່ນຢ່າງວ່ອງໄວ ຜ່ານດ່ານກວດ ເຂົ້າໄປໃນເຂດໂຮງແຮມ ສ່ວນນຶ່ງ ຂອງໂຮງແຮມ ໄດ້ຖືກທຳລາຍ ຍ້ອນເຫດຣະເບີດ ດັ່ງກ່າວນີ້ ປະເທດເກາະ PALAU ໃນເຂດ ມະຫາສະມຸດ ປາຊີຟິກ ໄດ້ຕົກລົງທີ່ຈະຮັບເອົາ ເປັນການຊົ່ວຄາວ ຊາວຈີນກຸ່ມນຶ່ງ ທີ່ນັບຖື ສາສນາ ອິສລາມທີ່ໄດ້ຖືກ ຄວບຄຸມໂຕໄວ້ ທີ່ສະຖານຄຸມຂັງ ອ່າວ GUANTANAMO ປະເທດຄິວບາຍ້ອນສົງສັຍວ່າ ເປັນພວກ ກໍ່ການຮ້າຍນັ້ນ ທ່ານ JOHNSON TORIBIONGປະທານາທິບໍດີ ຂອງ PALAU ໄດ້ອອກຖແລງຂ່າວ ສະບັບນຶ່ງ ທີ່ກ່າວວ່າ ປະເທດຂອງທ່ານຈະຮູ້ສຶກ ເປັນກຽດ ແລະ ພາກພູມໃຈ ທີ່ຈະໄດ້ໃຫ້ ບ່ອນພັກພາ ຊົ່ວຄາວ ແກ່ຊາວUIGHURS ຈຳນວນ 17 ຄົນ ຜູ້ພິພາກສາ ຄົນນຶ່ງ ຂອງຣັຖບານກາງ ສະຫະຣັດໄດ້ສັ່ງໃຫ້ປ່ອຍ ຊາວ UIGHURS ຈຸນີ້ ເຂົ້າມາຢູ່ ໃນສະຫະຣັດໄດ້ ໃນປີກາຍແຕ່ສານອຸທອນ ໄດ້ຕ່າວປີ້ນ ການຕັດສິນ ດັ່ງກ່າວ ໃນເດືອນເມສາ ຜ່ານມາ ຣັຖບານປະທານາທິບໍດີ OBAMA ໄດ້ເຈຣະຈາ ຫາຣື ກັບຫລາຍໆປະເທດ ເພື່ອໃຫ້ຮັບເອົາ ຊາວUIGHURS ທີ່ມາຈາກ ແຂວງຊີນຈຽງ ໃນພາກຕາເວັນຕົກ ຂອງຈີນ ປັກກິ່ງ ໄດ້ກ່າວຫາຊາວ UIGHURS ຊຶ່ງເປັນ ປະຊາຊົນກຸ່ມໃຫຍ່ ໃນແຂວງຊິນຈຽງ ນັ້ນວ່າ ຢາກສ້າງຕັ້ງປະເທດ ເອກກະຣາດ TURKESTAN ຕາເວັນອອກ ມີລາຍງານວ່າ ຣັດເຊັຽ ມີຂໍ້ມູນ ກ່ຽວກັບ ແຜນການຂອງເກົາ ຫລີເໜືອ ທີ່ຈະຍິງ ລູກສອນໄຟ ຂີປະນາວຸດ ແຕ່ບໍ່ຮູ້ຈັກ ເວລາ ທີ່ຄັກແນ່ ແຫຼ່ງຂ່າວ ທາງທະຫານ ຂອງຣັດເຊັຽ ແຈ້ງໃຫ້ ອົງການຂ່າວ INTERFAX ຊາບໃນມື້ນີ້ວ່າ ຕົນມີຂໍ້ມູນ ກ່ຽວກັບ ຊະນິດ ແລະລັກສະນະ ຂອງລູກສອນໄຟແຕ່ບໍ່ຮູ້ວ່າ ຈະມີການຍິງ ໃນເວລາໃດເທື່ອ ແຫລ່ງຂ່າວ ຍັງແຈ້ງໃຫ້ຊາບ ຕື່ມວ່າຣັດເຊັຽ ຈະຕິດຕາມ ເບິ່ງການຍິງ ຂອງ ເກົາຫລີເໜືອ ແຕ່ບໍ່ໄດ້ແຈ້ງ ໃຫ້ຊາບວ່າມັນເປັນລູກສອນໄຟ ທີ່ຍິງໄດ້ ໃນໄລຍະໃກ້ ຫລືໄລຍະໄກ ເກົາຫລີເໜືອ ໄດ້ຍິງທົດລອງລູກສອນໄຟ ຈຳນວນນຶ່ງ ທັງໄລຍະໃກ້ ແລະໄລຍະໄກ ນັບແຕ່ໄດ້ມີ ການທົດລອງອາວຸດນິວເຄລັຽ ໃນວັນທີ 25 ພຶສະພາ ຜ່ານມາ ຊຶ່ງການກະທຳດັ່ງກ່າວ ຂອງພຽງຢາງພາໃຫ້ນາໆຊາດ ປະນາມ ແລະຂູ່ວ່າ ຈະທຳການ ລົງໂທດຄັ້ງໃໝ່ ຕໍ່ຄອມມູນິສເກົາຫລີເໜືອ ໃນມື້ວານນີ້ ສະມາຊິກຖາວອນ 5 ປະເທດ ຂອງ ສະພາ ຄວາມໝັ້ນຄົງອົງການ ສະຫະປະຊາຊາດ ທີ່ປະກອບດ້ວຍ ສະຫະຣັດ ອັງກິດ ຝຣັ່ງ ຈີນ ແລະຣັດເຊັຽນັ້ນໄດ້ພົບປະ ກັບເຈົ້າໜ້າທີ່ ຍີ່ປຸ່ນ ແລະເກົາຫລີໃຕ້ ເພື່ອເຈຣະຈາ ຫາຣື ກ່ຽວກັບມະຕິສະບັບໃໝ່ ເພື່ອເປັນການ ຕອບໂຕ້ ຕໍ່ການທົດລອງ ອາວຸດນິວເຄລັຽ ຂອງເກົາຫລີເໜືອ ເມື່ອບໍ່ດົນ ຜ່ານມານັ້ນ ຣາຄາສິນຄ້າ ບໍຣິໂພກຢູ່ ໃນປະເທດຈີນ ໄດ້ຫລຸດລົງ ເປັນເດືອນທີ 4ລຽນຕິດ ໃນເດືອນ ພຶສະພາ ຜ່ານມາ ຂະນະທີ່ ເສຖກິດຂນາດໃຫຍ່ ຂອງຈີນ ຍັງສືບຕໍ່ໄດ້ຮັບຜົນກະທົບ ຈາກວິກິຕການ ທາງດ້ານການເງິນ ຂອງໂລກ ສຳນັກງານ ສະຖິຕິແຫ່ງຊາດ ຂອງຈີນ ໄດ້ປະກາດ ໃນມື້ນີ້ວ່າ ດັຊນີ ຣາຄາສິນຄ້າ ບໍຣິໂພກ ຂອງຈີນໄດ້ຫລຸດລົງ 1 4% ໃນເດືອນແລ້ວນີ້ ໃນເດືອນເມສາ ຜ່ານມາ ດັຊນີຣາຄາສິນຄ້າບໍຣິໂພກ ຂອງຈີນ ໄດ້ຫລຸດລົງ 1 5% ປຽບໃສ່ ໄລຍະດຽວກັນຂອງເມື່ອນຶ່ງປີກ່ອນ ແລະ ໄດ້ຫລຸດລົງ 1 2% ໃນເດືອນມີນາ ແລະ 1 6%ໃນເດືອນກຸມພາ ກ່ອນເກີດວິກິຕການ ທາງດ້ານເສຖກິດ ຂອງໂລກນັ້ນ ເສຖກິດຂອງຈີນໄດ້ຂຍາຍໂຕອອກ ໃນອັດຕຣາ ສູງກວ່າ 10% ແລະຄວາມວິຕົກກັງວົນ ອັນໃຫຍ່ ຂອງຣັຖບານໃນເວລານັ້ນ ກໍຄືເຮັດໃຫ້ ການເຕີບໂຕ ຂອງເສຖກິດ ຊັກຊ້າລົງ ຣາຄາສິນຄ້າທີ່ຫລຸດລົງ ຢູ່ໃນປະເທດຈີນ ແມ່ນຮວມທັງ ສິນຄ້າບໍຣິໂພກ ອາຫານ ແລະເຮືອນຊານ ໜັງສືພິມ ຂອງທາງການ ຈີນ ກ່າວວ່າ ຄວາມສົນໃຈ ທີ່ຫລຸດນ້ອຍຖອຍລົງ ໃນລາຍການ ຂ່າວໃຫຍ່ ຂອງໂທຣະພາບ ສູນກາງ ຫລື CCTV ຂອງຈີນ ພາໃຫ້ທາງໂທຣະພາບດັ່ງກ່າວ ຕ້ອງໄດ້ປັບປຸງ ກ່ຽວກັບ ການອອກອາກາດໃໝ່ ລາຍງານຂ່າວຂອງໜັງສືພິມ CHINA DAILY ສະບັບທີ່ອອກ ໃນມື້ນີ້ ແຈ້ງວ່າ ເຖິງແມ່ນໄດ້ມີການຜູກຂາດ ກໍຈິງ ແຕ່ການຄວບຄຸມຕລາດ ຂອງລາຍການ ໂທຣະພາບ CCTVໄດ້ຫລຸດນ້ອຍ ຖອຍລົງ ຈາກ 40% ໃນປີ 1998 ມາເປັນໜ້ອຍກວ່າ 10% ໃນປັດຈຸບັນ ລາຍງານ ກ່າວຕື່ມວ່າ CCTV ຈະປ່ຽນເນື້ອນັຍ ຂອງລາຍການ ຂ່າວໃຫຍ່ XINWEN LIANBOເພື່ອໃຫ້ຮວມເອົາ ເຣື່ອງຣາວ ທີ່ໃຫ້ຄວາມສົນໃຈ ເພິ້ມຂຶ້ນ ສຳລັບມະນຸດ ຮວມທັງລາຍງານ ທີ່ມີການຕິຊົມ ຫລືວິຈານນຳດ້ວຍ ເນື້ອນັຍ ຂອງ ລາຍການຂ່າວ ດັ່ງກ່າວທີ່ອອກອາກາດ ເປັນເວລາເຄິ່ງ ຊົ່ວໂມງ ໃນຕອນ 7 ໂມງແລງນັ້ນ ສ່ວນໃຫຍ່ແມ່ນໄດ້ເພັ່ງເລັງ ໃສ່ກິຈກັມຕ່າງໆ ຂອງທ່ານ HU JINTAO ປະທານ ປະເທດຈີນແລະຜູ້ນຳ ຄົນສຳຄັນອື່ນໆ ຕລອດທັງ ປະກາດແຈ້ງການ ຂອງທາງການ ແລະຂ່າວການບັນລຸຜົນ ທາງດ້ານ ເສຖກິດ ຂອງຈີນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ